Ego Nariotus, Dei gratia dominus Tusciaci, notum fieri volo presentibus et futuris quoniam querelam quam in hominibus de Villari, Gaufrido scilicet, sorore et Anseiso, fratre ejus, et Vaslero cognomento Sex boves clamabam, domino Deo et beate Marie et heato Benedicto, pro salute anime mee et parentum meorum, in manu Petri thesaurarii quietam clamavi, ita ut nullus successorum meorum in eis vel in successoribus eorum aliquid reclamare vel eos in aliquo inquietare presumat, excepto salvamento meo quod in eis et in ceteris habeo. Quod ut firmum permaneat sigillo meo roboravi. Affuerunt ex parte mea: Vuido frater meus, qui voluit et concessit, Rainaudus Ratelli, Stephanus de Landa, Acco de Insula, Petrus de Novei, Theobaudus prepositus, Simon forestarius; ex parte thesaurarii: Umbaldus monachus, Frambertus capellanus, Henricus Ferrandus, Gauterius forestarius, Letgerius, Petrus Mucenben.